OpenLLM-France/wikimedia huggingface dataset:
# Rally

Rally motor-txapelketa mota bat da, bide publiko edi pribatuetan jokatzen dena, eraldatuz edo bereziki eraikitako edo eraldatutako automobil arruntak erabiliz.

## Historia

Rally hitza lehen aldiz Montecarloko rallyan erabili zen, 1911an, baina hitza 1920 arte ez zen ia erabili. Rally hitzaren sorrera lehenengo Zaldirik Gabeko Orgen Lasterketa delakoan, lasterketa hura Pierre Giffartek antolatu zuen Le Petit Journal egunkariareni zenean. Paristik Erruanerainoko bidea egin zuten parte hartzaileek, 21 izan zirela denera 1894ko uztailaren 22an. Peugeot eta Panhard et Levassor izeneko eskuderiak izan ziren irabazle.
Baina hala eta guzti zere urte bat geroago egin zen munduko lehenengo rally lasterketa kronometratua. Paris-Bordele-Paris izan zen lasterketa hori 1895. Mila eta berrehun kilometro eduki zituen lasterketa hark eta zaldirik gabeko ibilgailuen eraginkortasuna probatzeko izan zen. Irabazlea, eta horregatik auto-lasterketen historian bere izena idazten lehenegoa Emile Levassor izan zen Panhard-et-Levassor auto batean. Urte berean, azaroko 12an Albert de Dion kondeak historiako lehen Elkarte Automobilistikoa sortu zuen, Frantziako Automobile Club-a.

## Materiala

Rallyan ibiltzeko beharrezkoa, auto bat besterik ez da. Baina hala ere, auto batek arau batzuk bete behar ditu rallyetan parte hartu ahal izateko. Normalean, “ afizionatu maila ” bezala T-1 maila deiturikoa dago, hor lehiatzen direnak ez dira normalean profesionalak izaten, eta T-2 maila deiturikoan berriz, profesionalak izaten dira lehiatzen direnak.

## Ikus, gainera

* Dakar Rallya
* Rally Raid T1
* Rally Raid T2

## Kanpo estekak

* Datuak: Q7856
* Multimedia: Rallying / Q7856
# Rolf Svensson

Rolf Svensson (Södertälje, 1935eko ekainaren 29a) arkularia da. Suedia ordezkatu zuen 1972ko Udako Olinpiar Jokoetan, 1976ko Udako Olinpiar Jokoetan eta 1980ko Udako Olinpiar Jokoetan.

## Erreferentziak

* ↑ Rolf Svensson
* ↑ Rolf SVENSSON

## Kanpo estekak

* Datuak: Q1455348
# Rolf Aurness

Rolf Aurness (Santa Monica, Kalifornia, 1952ko otsailaren 18a) estatubatuar surflaria da.
James Arness aktorearen semea eta Peter Graves aktorearen iloba da. Bederatzi urterekin, burezurra hautsi zuen eroriko batean, eta aitak surf egiten irakatsi zion, sendatzen laguntzeko. Entrenamendu zorrotza izan zuen, igeriketa eta Hawaiira surfa egiteko bidaiekin. Munduko Surf Txapelketa irabazi zuen 1970ean Victorian, finalean Midget Farrelly garaituta.
# Rolf Boldrewood

Thomas Alexander Browne ezagunagoa Rolf Boldrewood ezizenaz (Londres, 1826ko abuztuaren 6a – Melbourne, 1915eko martxoaren 11) australiar idazlea izan zen.
Londresen jaio zen, baina familiarekin Sydneyn bizi izan zen 1831n. Hasieran nekazaritzan aritu zen, baina hainbat lehorteren ondoren, lanbidea utzi zuen, eta polizia-magistratu eta bake-epaile izan zen urrezko meatzaritza-kanpamenduetan.
1865ean artikuluak eta istorioak egunkarietan argitaratzen hasi zen. Robbery Under Arms da bere eleberrietatik ospetsuena. Daniel Morgan, Ben Hall, Frank Gardiner, James Alpin McPherson eta John Gilbert bezalako bushranger garaikideetan inspiratuta dago.

## Lanak
### Eleberriak

* My Run Home (1874)
* The Squatter's Dream: A Story of Australian Life (1875)
* A Colonial Reformer (1876)
* Babes in the Bush (1877)
* Robbery Under Arms (1882)
* The Sealskin Coat (1884–1885)
* The Crooked Stick, or, Pollie's Probation (1885)
* The Sphinx of Eaglehawk: A Tale of Old Bendigo (1887)
* A Sydney-Side Saxon (1888)
* Nevermore (1889–90)
* The Miner's Right : A Tale of the Australian Goldfields (1890)
* A Modern Buccaneer (1894)
* Plain Living: A Bush Idyll (1898)
* War to the Knife', or Tangata Maori (1899)
* The Ghost-Camp, or, The Avengers (1902)
* The Last Chance: A Tale of the Golden West (1905)

### Ipuin-bildumak

* A Romance of Canvas Town and Other Stories (1898)
* In Bad Company and Other Stories (1901)

### Autobiografia

* Old Melbourne Memories (1884)

### Ez-fizkiozkoak

* S.W. Silver & Co's Australian Grazier's Guide : 1. Sheep [and] II. Cattle (1879)
* S.W. Silver & Co.'s Australian Grazier's Guide (1879)
* S.W. Silver & Co.'s Australian Grazier's Guide : No. II – Cattle. (1881)

## Kanpo estekak

* Datuak: Q2163271
* Multimedia: Thomas Alexander Browne / Q2163271
# Rolf Gölz

Rolf Gölz (Bad Shussenried, 1962ko irailak 30a) alemaniar txirrindulari ohi bat da, profesionala 1985 eta 1993 artean. Bere garaipenik handienak Frantziako Tourrean lortu zituen, 2 etapa irabaziz.
Bere lorpenik handiena 1984ko Los Angeleseko Udako Olinpiar Jokoetan banakako 4000 metroko jazarpen proban zilarra eta taldekakoan, Reinhard Alber, Roland Günther eta Michael Marxekin batera brontzea irabazi izana da.
Erretiratu ondoren Gerolsteiner taldearen kirol zuzendaria izan zen.

## Palmaresa

1985
* Alemaniako errepide txirrindularitzako txapelketa
* Andaluziako Itzulia eta 3 etapa
* Florentzia-Pistoia
* 3. Rund um den Henninger-Turmen
1986
* Campaniako Giroa
1987
* Etapa 1 Tourrean
* 1987ko Andaluziako Itzulia
* Züricheko txapelketa
* Haut-Varko Tourra eta 2 etapa
* 2. 1987ko Euskal Herriko Itzulian eta etapa 1
* 2 etapa Midi Libre-ko Sari Nagusian
1988
* Etapa 1 Frantziako Tourrean
* Etapa 1 Valentziako Erkidegoko Itzulian
* Etapa 1 1988ko Euskal Herriko Itzulian
* Flèche Wallone
* Austriako Itzulia eta 2 etapa
* Paris-Brusela
* Irlandako Itzulia
* Milan-Turin
* Piamonteko Giroa
* 2. Eddy Merckx Sari Nagusian
* 3. Flèche Brabançonnen
1989
* 2 etapa Valentziako Erkidegoko Itzulian
* Etapa 1 Tirreno-Adriatikon
* Etapa 1 Aragoiko Itzulian
* Milan-Turin
1990
* 2. 1990eko Euskal Herriko Itzulian eta etapa 1
* Etapa 1 Dauphiné Libérén
* Baracchi Garaikurra
1992
* Mediterraneoko Tourra eta 2 etapa

## Taldeak

* Del Tongo-Colnago-Samet-Candy (1985)
* Del Tongo-Colnago (1986)
* Superconfex-Kwantum-Yoko-Colnago (1987)
* Superconfex-Yoko-Opel-Colnago (1988-1989)
* Buckler-Colnago-Decca (1990)
* Ariostea (1991-1992)

## Kanpo estekak

Rolf Gölz - ProCyclingStats
* Datuak: Q64409
# Rolf Sørensen

Rolf Sørensen (Kopenhage, 1965eko apirilak 20) daniar txirrindulari ohi bat da, profesionala 1986 eta 2002 artean.
Espezialista handia zen Tirreno-Adriatiko itzulian, bi aldiz irabazi zuena eta zenbait etapa garaipen ere lortuz. Profesional bezala lortu zituen garaipenik handienak 1993ko Liège-Bastogne-Liège eta zilarrezko domina 1996ko Atlantako Olinpiar Jokoetako iraupen proban izan ziren, azken hau Pascal Richard suitzarraren atzetik, Italiako Giroan eta Frantziako Tourrean lortutako etapa garaipen ugariez gain.

## Palmaresa

1986
* Danimarkako errepide txirrindularitzako txapelketa
1987
* Tirreno-Adriatiko eta etapa 1
* Pino Cerami Sari Nagusia
* 3. Settimana Coppi e Bartalin
1988
* Etapa 1 Settimana Coppi e Bartalin
* 2. Danimarkako Itzulian eta etapa 1
* Camaioreko Sari Nagusia
* 3. Tirreno-Adriatikoan
* 2. Züricheko txapelketan
* 2. Rund um den Henninger-Turmen
* 3. Pino Cerami Sari Nagusian
1989
* Bernocchi Kopa
* Siracusako Probintziako Giroa
* Pantalica Garaikurra
* 3. Munduko Txirrindularitza Kopa
* 3. Gante-Wevelgemen
* 3. Romagnako Giroan
1990
* Settimana Coppi e Bartali
* Paris-Tours
* Laigueglia Saria
1991
* 3. Munduko Txirrindularitza Kopan
* Etapa 1 Suitzako Itzulian
* 3. Lieja-Bastogne-Liejan
1992
* Tirreno-Adriatiko eta etapa 1
* Paris-Brusela
1993
* Bernocchi Kopa
* Lieja-Bastogne-Lieja
* Etapa 1 Tirreno-Adriatikon
* Etapa 1 Suitzako Itzulian
* 2 etapa Romandiako Tourrean
* Milan-Turin
* Frankfurteko Sari Nagusia
* 2. Euskal Herriko Itzulian eta 2 etapa
1994
* Paris-Brusela
* Frantziako Tourreko etapa 1
* Matteotti Saria
* Laigueglia Saria
1995
* Etapa 1 Luxenburgoko Tourrean
* Euskal Herriko Itzuliko etapa 1
* Italiako Giroko etapa 1
* 2. La Panneko Hiru Egunetan
* 3. Fourmiesko Sari Nagusian
1996
* Herbehereetako Itzulia eta etapa 1
* Tirreno-Adriatikoko etapa 1
* 2. 1996ko Udako Olinpiar Jokoetako iraupen proban
* Etapa 1 Danimarkako Itzulian
* Frantziako Tourreko etapa 1
* Kuurne-Brusela-Kuurne
1997
* 2. Munduko Kopan
* Tirreno-Adriatikoko etapa 1
* 3. Danimarkako errepide txirrindularitzako txapelketan
* Flandriako Tourra
1998
* Herbehereetako Itzulia
* Tirreno-Adriatikoko etapa 1
1999
* Regio Tourreko etapa 1
* 2. Danimarkako Itzulian eta etapa 1
2000
* Danimarkako Itzulia
* 3. Danimarkako errepide txirrindularitzako txapelketan

## Taldeak

* Murella-Fanini (1986)
* Remac-Fanini (1987)
* Ariostea (1988-1992)
* Carrera Jeans (1993)
* GB-MG Maglificio (1994-1995)
* Rabobank (1996-2000)
* Saxo Bank-SungardTeam CSC (2001)
* Landbouwkrediet-Colnago (2002)

## Kanpo estekak

* Rolf Sørensen - ProCyclingStats
* Datuak: Q529118
* Multimedia: Rolf Sørensen / Q529118
# Ramon Rubial kalea (Bilbo)

Ramon Rubial kalea :
| Bilbo, Abandoibarra ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Ramon Rubial kalea Ramon Rubial kalea Ramon Rubial kalea ||
| Koordenatuak: | 43°16′04.99″N 2°56′15.06″W﻿ / ﻿43.2680528°N 2.9375167°W﻿ / 43.2680528; -2.9375167 |
Ramon Rubial kalea Bizkaiko Bilbo hiriburuan dagoen kale bat da.

## Izena

Izena Ramón Rubial erandiotar politikari sozialistaren omenez darama.

## Kokalekua

Abandoibarra auzoan dago, Euskadi plaza eta Abandoibarra etorbidearen artean, eta Pedro Arrupe zubiaren parean amaitzen da.

## Ondarea

* Aginaga etxebizitzak (Eugenio Aginaga)
* Ferrater etxebizitzak (Carlos Ferrater)
* Iberdrola dorrea (César Pelli)
* Deustuko Unibertsitateko liburutegia (Rafael Moneo)
* Euskal Herriko Unibertsitateko paraninfoa (Álvaro Siza)
* Aginaga etxebizitzak
* Ferrater etxebizitzak
* Iberdrola dorrea
* Deustuko Unibertsitateko liburutegia
* Euskal Herriko Unibertsitateko paraninfoa
Begirari IV (1997, Eduardo Txillida, 2003an ezarria) eskultura nabarmentzen da. Korten altzairukoz egina eta 7,10 metro garaierakoa, hasiera batean Pedro Arrupe zubian zegoena.
* Begirari IV, Eduardo Chillida

## Garraiobideak

* Guggenheim geltokia, Bilboko tranbia
* Moyuako geltokia, Bilboko metroa

## Errreferentziak

* ↑ Begirari, Eduardo Txillida. Eskulturak Abandoibarran. Bilbao International

## Kanpo estekak

* Datuak: Q23072537
* Multimedia: Calle Ramón Rubial, Bilbao / Q23072537
# Ramon Usanditzaga

Ramon Usanditzaga Soraluze (Donostia, 1889ko martxoaren 24a-1964ko ekainaren 28a) musikagile eta musikari ezaguna musika-lan zabala utzi zuen. Haren anaia Jose Maria Usandizaga zen eta hau 1915ean hil zenean haren obra osatzen saiatu zen.

## Biografia

Abokatua lanbidez, gaztetatik bere anaiarekin batera musika ikasi zuen. Anaia, Jose Maria Usandizaga (1887-1915), oso gazte hil zen eta Ramonek haren obra osatzeko lana hartu zuen. Beste lanen artean, Gregorio Martínez Sierraren libretoa zuen La Llama opera burutu zuen; 1918an estreinatu zen Donostian. Zentzu berean, anaiaren Enarak zarzuela opera bihurtu zuen; estreinaldia Bartzelonako El Liceu antzokian egin zen. Azken lan honetan Martínez Sierraren eta haren emaztearen María Lejárragaren laguntza izan zuen. Bestetik ere, ahots bakarrerako asmatutako kanta askok abesbatzarako moldatu zituen, batez ere Donostiako Orfeoiak abesteko: Mari Domingi, Txantxangorria, Txoriñua nora ua, Egunto batez, Beñat Mardoren, Gabonetan.
1940an, Donostiako Udalak bertako Kontserbatorioan irakasle izendatu zuen eta 1941ean zuzendaria. Ramonen borroka erdi mailako kontserbatorioa izanik, udalarena izateaz utzi gabe, goi mailakoaren izendapena lortzea eta, azkenik, lortu zuen.
Buru belarri musikara emanda, Donostiako Kontserbatorioaren Orkestra Sinfonikoa sortu zuen. Orkestra 1942an aurkeztu zen eta Ramon Usandizaga hil arte haren zuzendaria izan zen. Donostian ere, 1939tik, Donostiako Musika Hamabostaldia hasi zen antolatzen eta Usandizaga haren kolaboratzaile sutsua izan zen. Gerra ondorengo Donostiako musikaren suspertzailea nagusietariko bat izan zen musikaria.
1952ko urtarrilaren 21ean San Fernandoko Arte Ederren Errege Akademiaren akademiko izendatu zuten.

## Obra

Hemen Ramon Usanditzagaren lan batzuen aukeraketa azaltzen dugu.

### Zarzuela

* La capa del diablo, 1940an taularatuta. Libretoa: Ángel Lucio del Álamo

### Musika erlijiosoa

* Salve Regina
* Ave maris Stella
* Himno a San Bartolomé
* Lestonnac
* Tota pulchra
* Ubi charitas et amor

### Abesbatzentzako konposizioak

* "Lo…lo…"
* "Ezcongoyetan"
* "Oi bart"
* "Tringuluntren"
* "Ay ama…"
* "Itzaya". Garrantzitsuena, Parisen ere argitaratu zen.

### Orkestra lanak

* Rapsodia vasca
* Tres canciones (asturiana, zortzico, jota)
* Canciones para niños
* Zagardotegian
* San Permiñetan
* Maigañeko

## Sariak

* Donostiako Orfeoiaren Ohorezko Zuzendaria.
* Donostia Hiriaren Zilarrezko Domina.

## Bibliografía

* Miguel Pelay Orozco: Orfeón Donostierra: su historia (1897-1978). Donostia: Sociedad Guipuzcoana de Ediciones y Publicaciones. ISBN 84-7173-070-7
* Jesus Maria Arozamena: Joshe Mari Usandizaga y la bella época donostierra, Donostia: Izarra, Donostia, 1969.

## Kanpo loturak

* Auñamendi Euskal Entziklopedia
* Egilearen lanen inbentarioa Eresbilen.
* Datuak: Q47126573
# Ramon Real de Asuaren eraikina

Ramon Real de Asuaren eraikina Portugaleteko eraikina da, Casilda Iturrizar kalean dagoena.
Historiadun eraikin honek berezitasun du portale neorromanikoa xehetasun neogotikoak baititu. Gaur egun, Done Jakuerako aterpetxea da baina lehen agustindarren eskola izan zen. Casilda Iturrizarrek eraikiarazi zuen bere testamenduan.

## Erreferentziak

* ↑ Ramon Real de Asua. Portugaleteko Udala.
* ↑ El edificio de Doña Casilda Iturrizar, para escuelas y convento de los Padres Agustinos y su nombre acutal de edificio de Ramón Real de Asúa. 2012-12-7.

## Kanpo estekak

* Datuak: Q24199438
* Multimedia: Edificio Ramón Real de Asua / Q24199438
# Ramon Urmeneta

Ramon Urmeneta Ajarnaute (1918ko maiatzaren 4a, Iruñea – 1998ko azaroaren 18a, Iruñea) nafar arkitekto eta artista bat izan zen.
Iruñeko alkatea eta euskaltzalea izan zen Miguel Javier Urmenetaren anaia, eta Asisko Urmeneta komikigilea eta Mikel Urmeneta osaba zen.

## Biografia

1940an Madrilgo Unibertsitatean Arte ederretan lizentziatu zen. 1944an Iruñeko Arte Eder eta Lanbideetako Eskolako Arte Saileko Sari Berezia irabazi zuen.
Iruñea nahiz Nafarroa osoan eraikin ugari diseinatu zituen, tartean Azagrako udaletxea edota hiriburuko Iturrama auzoan dagoen Basoko dorrea.

## Kanpo estekak

* Ramon Urmeneta Ajarnaute. Auñamendi Entziklopedia, Euskomedia.org (Gaztelaniaz)
* Datuak: Q23303910
# Ramon Te Wake

Ramon Te Wake (Zeelanda Berria, 1976ko martxoaren 25a) zeelandaberritar dokumental-egile, abesti-idazle eta telebista aurkezle transexuala da. Maorierazko ikus-entzunezko edukiak ematen dituen Māori Television telebista-katean hasi zen aurkezle lanetan. Bertan, Takatāpui programaren hiru aurkezleetako bat da, inoiz maoriera hizkuntzan pertsona lesbiana, gay, bisexual eta transgeneroei zuzendutako lehen programa.

## Diskografia
### EPak

* The Arrival (2002)
* Datuak: Q7289880
# Ramon Roteta

Ramon Roteta Sagarzazu (1951ko ekainaren 18a, Hondarribia) euskal sukaldari eta eskultore bat da. Hondarribian dagoen Ramon Roteta jatetxearen jabea da.
Lehenbizi bere osabaren jabetzakoak diren Kuluxka eta Zeria jatetxeetan lanean hasi zen. Zarauzko Miramar Ostalaritza Ikastetxean ikasketak burutu ondoren Paris hiriko Boffinger ikastetxera iragan zen.
Gaztaroan Donostiako Kurlinka jatetxearen zuzendari izan zen. 1979an Madrilgo El Amparo jatetxean arrakasta lortu zuen. Behin Hondarribia jaioterrira itzuli ostean, 1981an Ramon Roteta jatetxea ireki zuen.
Azken aldi honetan, sukaldaritzaz gain eskulturagintzan ere diardu.

## Erreferentziak

* 1 2 La Nueva Cocina Vasca. Interdelicatessen.com
* 1 2 Ramon Rotetari bere eskulturei buruz eginiriko elkarrizketa

## Kanpo estekak

* Ramon Rotetari bere eskulturei buruz eginiriko elkarrizketa (Gaztelaniaz)
* Datuak: Q12266462
# Ramnosa

Ramnosa (${\ce {C6H12O5}}$) hexosa bat da, azken karbonoan oxigenorik ez duenez desoxiazukreen taldekoa.
Rhamnus frangula zuhaixkan aurkitu zen lehen aldiz eta horregatik du Ramnosa izena.

## Ezaugarriak

Gluzidoetan ohikoa ez bada ere naturan L-ramnosa agertzen da. Manosaren desoxiazukrea dela ean daiteke, baina metilpentosa bat ere kontsideratu izan da.

## Garrantzia biologikoa

Hemizelulosaren eta pektinaren osagaietako bat da.

## Erreferentziak

* ↑ (Ingelesez) «The amino-acid and sugar composition of 16 species of microalgae used in mariculture» Journal of Experimental Marine Biology and Ecology 145 (1): 79–99. 1991-03-05 doi:10.1016/0022-0981(91)90007-J. ISSN 0022-0981. (Noiz kontsultatua: 2018-11-17).

## Kanpo estekak

* Datuak: Q414109
* Multimedia: Rhamnose / Q414109
Karbono hidratoak :
MonosakaridoakDiosakAldosak: GlikolaldehidoaTriosakAldosak: Glizeraldehidoa Zetosak: DihidroxiazetonaTetrosakAldosak: Eritrosa • Treosa Zetosak: EritrulosaPentosakAldosak: Arabinosa • Erribosa • Lixosa • Xilosa Zetosak: Erribulosa • XilulosaHexosakAldosak: Alosa • Altrosa • Galaktosa • Glukosa • Gulosa • Idosa • Manosa • Talosa Zetosak: Fruktosa • Psikosa • Sorbosa • TagatosaHeptosakZetosak: Manoheptulosa • SedoheptulosaDeribatuakDesoxiazukreakDesoxirribosa • RamnosaAminoazukreakGalaktosamina • Glukosamina • N-Azetilgalaktosamina • N-AzetilglukosaminaAzukre azidoakAzido galakturonikoa • Azido glukonikoa • Azido glukuronikoaAzukre alkoholikoakArabitola • Glizerola • Inositola • Manitola • SorbitolaOligosakaridoakDisakaridoakIsomaltosa • Kitobiosa • Laktosa • Laktulosa • Maltosa • Sakarosa • Trehalosa • Turanosa • ZelobiosaTrisakaridoakErrafinosa • Maltotriosa • MelezitosaGainerakoakDestrina (+ Maltodestrina+ Ziklodestrina) • Estakiosa • FruktooligosakaridoakPolisakaridoakHomopolisakaridoakAlmidoia (Amilosa + Amilopektina) • Glukogenoa • Kitina • Kitosanoa • Zelulosa • InulinaHeteropolisakaridoakAgar-agarra • Azido hialuronikoa • Glikosaminglukanoa • Hemizelulosa • Heparina • Kondroitina • Pektina Glukolipidoak • Lipopolisakaridoak • Glikoproteinak • Peptidoglikanoak :
# Ramon Aginaga

Ramon Aginaga Arretxea (Lesaka, 1852-Madril, 1933) bide ingeniari ospetsua izan zen. Trenbideak zabaltzeko lanetan parte hartze handia izan zuen.

## Biografia

Lesakan jaioa, bere lan ibilbidea 1878an hasi zen, Burgosko probintzian. 1897an, behin estatuak konfiskatua, Anglo-Vasco-Navarro trenbidearen ardura funtzionario gisa eman zioten. Urte batzuk geroago Madrilgo Elisabet II.aren Kanalaren zuzendaritza hartu zuen. Beste funtzionariaren lanatik kanpo arlo pribatuan ekimen ugari eraman zituen: 1898an inauguratu zen Irun-Elizondo burdinbidearen lanak eraman zituen; haren asmoa Nafarroa osoan trenbide sare bat sortzea baina, azkenik, Bidasoakoa eta Zangotzakoa bakarrik egin ziren. Guadarramako burdinbide elektrikoaren eraikina bultzatu zuen, Santander-Mediterraneo burdinbidea bultzatu zuen eta hau gestionatu zuen konpainiaren presidite gisa. Madrilen hil zen, 1933an. Hiri horretan kale batek bere izena du.
Haren semea, Jose Aginaga Keller (1883-1971), Club Alpino Español elkartearen sortzaile bat eta 1950. hamarkadan Trenbideetako Zuzendari Nagusia izan zen. Aitarekin lan batzuetan kolaboratu zuen.

## Artikuluak

Espainiako Revista de Obras Públicas aldizkarian artikulu espezializatu ugari plazaratu zituen.

## Erreferentziak

* ↑ https://web.archive.org/web/20200716032638/http://www.tstrevista.com/tstpdf/tst_26/articulo26_01.pdf
* ↑ http://historiastren.blogspot.com/2016/06/el-ferrocarril-del-bidasoa-en-su.html
* ↑ http://euroferroviarios.net/index.php?name=Reviews&req=showcontent&id=3101
* ↑ https://silo.tips/download/desde-los-origenes-de-la-profesion-en-espaa-al-despuntar-el-siglo-xix-los-ingeni
* ↑ http://sietemerindades.blogspot.com/2013/03/santander-mediterraneo-tragedia-en-tres.html
* ↑ http://ropdigital.ciccp.es/detalle_articulo.php?registro=12775&anio=1916&numero_revista=2132%5B%5D

## Ikus, gainera

* Irun-Elizondo burdinbidea
* Zangoza-Agoitz-Iruñea trenbidea

## Kanpo estekak

* Datuak: Q105757147
# Ramon Aranburu

Ramon Aranburu Gezuraga (Gernika, Bizkaia, 1962) bizkaitar zesta-puntako atzelari ohia da.

## Biografia

Bere herriko frontoian egin zituen profesional moduan lehen urratsak, 1979. urtean. Munduko zazpi Txapelketa jokatu ditu, eta 1991, 1992 eta 1993. urteetan zirkuituetako Pilotari Hoberenaren Saria jaso zuen. Euskadiko txapeldunordetza lortu zuen 1991 eta 1992an. 1996 eta 1999. urteetan, aldiz, Espainiako txapeldun izan zen. Eusko Basque enpresako jokalaria zen Ramon Aranburu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12266446
# Ramnefjellsfossen

Ramnefjellsfossen Norvegian kokatzen den munduko hirugarren ur-jauzi handiena da ofizialak ez diren hainbat argitalpenen arabera , 818 metrorekin. Gainera «The World Waterfall Database»-ko datu-baseko erreferentziak, garrantzi gutxieneko eta urtaroko jauzi guztiak biltzen dituena, hamaikagarren altuenean kokatzen du. Ur-jauzia Ramnefjellet mendian dago, Stryn udalerrian, Sogn og Fjordane konderrian, Loen eta Oldeneko herrixketatik 10 km-ra.

## Ezaugarriak

Jausialdia, Ramnefjellbreen glaziarrak elikatzen du, hau Jostedalsbreen glaziarraren besoa da. Jausialdiaren ostean, ura Lovatnet (10,49 km²) lakuan murgiltzen da. Ez dago arazorik jausialdira itsasontziz, ur- hegazkinez edota errepidez hurbiltzeko. Distantzia gutxira kanpin bat kokatzen da, zeinetan bidexka bat hartu daitekeen ur-jauziaren basera iristeko. Ur jausiaren erorketa guztira 818 metro dira, hiru zatitan banatuta. Duen emari eskasagatik, Norvegian ez da energia hidroelektrikoa sortzen duen ur jausi bat bezala izendatu.

## Datu interesgarriak

Ramnefjellet mendiak 100 pertsona baino gehiago hil ditu 200, 1905 eta 1936. urteetan garraiatu zituen lur kantitate handien ondorioz. 2008. urtean Lovatnet lakutik ur jauziari atera zitzaion argazki bat, Emirates Airlinesen "Skywards" liburuxka batean argitaratu zen.

## Kanpo estekak

* (Ingelesez) Ramnefjellfossen World Waterfall Database-an
* Datuak: Q3044963
* Multimedia: Ramnefjellsfossen / Q3044963

## Erreferentziak

* ↑ The Top Ten of Everything. United Kingdom: Dorling Kindersley Publishers. ISBN 1864661267.
# Roquefort

Roquefort izan daiteke:

## Gazta

* Roquefort : Roquefort-sur-Soulzon inguruan egiten den gazta.

## Toponimoa

* Roquefort : Gers departamenduko udalerria.
* Roquefort : Landak departamenduko udalerria.
* Roquefort : Lot-eta-Garona departamenduko udalerria.
* Roquefort : Itsas Sena departamenduko udalerria.

## Ikus, gainera

* Roquefort-de-Sault : Aude departamenduko udalerria.
* Roquefort-des-Corbières : Aude departamenduko udalerria.
* Roquefort-la-Bédoule : Rodanoren Ahoak departamenduko udalerria.
* Roquefort-les-Cascades : Ariège departamenduko udalerria.
* Roquefort-les-Pins : Itsas Alpeak departamenduko udalerria.
* Roquefort-sur-Garonne : Garona Garaia departamenduko udalerria.
* Roquefort-sur-Soulzon : Aveyron departamenduko udalerria.
# Rastatt

Rastatt Alemaniako hego-mendebaleko hiria da. Baden-Wurtembergeko estatuan dago, Murg ibaiaren ertzean.

## Ekonomia

Industria (garagardogintza, zurgintza, tresneria elektrikoa eta mekanikoa) da ekonomia-jarduera nagusia.

## Historia

Frantsesek erre zuten hiria 1689. urtean, eta Luis Gilen Badengoak berriro eraiki zuen. Moreauk han menderatu zuen Karlos artxidukea 1796an. 1840tik 1892ra bitarteko urteetan babesleku sendo bihurtu zuten, baina 1849an prusiarrek bereganatu zuten hiria. Urte batzuetan zehar, Rastatt inperio alemanaren babesleku sendoenetako bat izan zen, 1890ean suntsitu zuten arte. Rastatteko Lehen eta Bigarren Biltzarra bertan izan ziren, eta horien ondoren etorri zen Rastatteko Bakea.

## Ondare nabarmena

* Rastatteko jauregia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q6874
* Multimedia: Rastatt / Q6874